Tanhoa
Tanhoa (viet. Thanh Hóa) – miestas šiauriniame Vietname, 137 km į pietus nuo Hanojaus, Bakbo įlankos pakrantėje, prie Ma upės žiočių. Provincijos centras. Pro miestą eina pagrindinis šalies geležinkelis ir plentas. Medienos apdirbimo, tekstilės, maisto pramonė. Namudinė gamyba. Netoli miesto yra chromo rūdynas ir chromo apdirbimo gamykla. Veikia muziejus, katalikų katedra.